kardosdrur/scandi-wiki huggingface dataset:
Nationalpark Sächsische Schweiz

Nationalpark Sächsische Schweiz (dansk: Nationalpark Sachsisk Schweiz) er en tysk nationalpark i Elbens Sandstensbjerge ved den tjekkiske grænse. Den ligger øst for Dresden, hvor floden Elben løber ind i delstaten Sachsen. Nationalparken er omkring 93,5 km² stor, og har eksisteret siden 12. September 1990. Den ligger i en større fredning på godt 400 km², som har status af landskabsbeskyttelsesområde (Landschaftsschutzgebiet). Tilsammen kaldes området for Det Sachsiske Schweiz.

Nationalparken 
Nationalpark Sachsisk Schweiz omfatter – i to adskilte områder – i Landkreis Sächsische Schweiz dele af byerne og kommunerne Bad Schandau, Hohnstein, Kirnitzschtal, Königstein, Lohmen, Porschdorf, Rathen, Sebnitz, Stolpen og Stadt Wehlen.

Sammen mede den omgivende naturpark (Landschaftsschutzgebiet) udgør nationalparken Nationalparkregion Sächsische Schweiz, eller Det Sachsiske Schweiz på dansk. I den tjekkiske del af Elbens Sandstensbjerge (Elbsandsteingebirge) fortsætter naturområdet i Nationalpark Bøhmisk Schweiz. Samlet set kendes hele området også som Det Bøhmisk-Sachsiske Schweiz.

Det højeste punkt i nationalparken er kun på 556 moh. og er for de tyske Mittelgebirge atypisk lavt. Sachsisk Schweiz er alligevel kendt for sine dybe kløfter, således at man på et lille areal kan møde flere klimazoner.

Nationalparken byder på omkring 400 km markerede vandreveje 50 km cykelruter, talrige bjerghoteller og 755 klatreklipper med ca. 12.600 opstigningsmuligheder.

Eksterne henvisninger 

 
 Nationalparkzentrum Sächsische Schweiz in Bad Schandau
 Sächsische Landesstiftung Natur und Umwelt
 Verein der Freunde des Nationalparks Sächsische Schweiz e.V.

Nationalparker i Tyskland
Sachsens geografi
Elbsandsteingebirge
Naturparker i Sachsen
Choquequirau

Choquequirao (formentlig fra Quechua chuqi metal, k'iraw vugge) er en inkaruin i det sydlige Peru, der i struktur og arkitektur minder om Machu Picchu.

Choquequirao ligger i en højde af 3.050m i bjergområdet Vilcabamba i Cuscoregionen.

Ruinen blev opdaget i 1710 af Juan Arias Díaz.

Noter 

Præcolumbianske kulturer
Inkariget
The Dean Martin Show

The Dean Martin Show er titlen på en tv-underholdningsserie med sangeren og skuespilleren Dean Martin som vært, der blev lavet i perioden 1965-1974 i 245 episoder. Serien blev produceret af NBC og Martins hit fra 1964, Everybody Loves Somebody, var seriens faste sang.

Udvikling
I midten af 1960'erne stod Dean Martin på toppen af sin karriere med stor succes i såvel film, som sceneoptræden og med pladeindspilninger. Han var derfor ikke umiddelbart så lun på ideen om et ugentligt tv-show. Han søgte derfor at stille krav, som han ikke forventede, at NBC ville gå med til, men det gjorde de faktisk, og så var han fanget. 

Han opbyggede et image som halvfuld vært, skønt han faktisk kun drak æblejuice, og han gjorde det til en dyd at undgå prøver (et af kravene) og derfor læse sin dialog fra kort, der blev holdt op. Når han lavede fejl, insisterede han på at undlade at tage scenen om, og hans forsøg på at komme tilbage på sporet blev derfor en del af showets charme. Derudover lagde man vægt på fysisk komik frem for vittigheder i showet.

Tilbagevendende indslag
Dean Martin indledte showet med at glide ned ad en brandmandsstang. Han sang i løbet af showet typisk to sange, heraf en alvorlig ballade. Derudover sang han også normalt duet med showets gæst, nogle gange med specielt skrevne humoristiske tekster. 

Et andet tilbagevendende indslag gik ud på, at Dean Martin begyndte at synge en kendt sang, men på et eller andet tidspunkt ødelægger den med en improviseret tekst. I den forbindelse forsøgte han at hyle pianisten, Ken Lane, ud af den. Et andet overraskelsesmoment gik ud på, at der blev banket på en dør, hvorpå Martin åbnede og bød velkommen til en hemmelig gæst − ofte også ukendt på forhånd for Martin selv.

Showet sluttede normalt med et nummer med Martin og gæsten. Det kunne være en musikalsk sketch, hvor Martin og gæsten mimede til en plade. I showets sidste sæson var der oftest tale om et medley fra berømte film.

Efter sidste omgang af showet i 1974 blev der produceret en række møder med kendte personer i Las Vegas.

Eksterne henvisninger 

 

Komedieserier fra USA
Amerikanske tv-serier fra 1960'erne
Amerikanske tv-serier fra 1970'erne
Tv-programmer fra NBC
Græskar

Græskar (Cucurbita) er en planteslægt under Græskar-familien, der består af ca. 13 arter. Planterne kommer oprindelig fra det tropiske og subtropiske Amerika. Græskar er krybende eller klatrende urter og får nogle store gule blomster.

Bærrene
Planten græskar sætter nogle bær, som kaldes græskar. Bærrene er verden største. De største græskar fås af arten Cucurbita maxima, disse kan veje op til 100 kg.

Nogle græskararter indeholder græskarkerner.

Orange græskar (pumpkins) er blevet et symbol på Halloween, og der produceres nu 1.000.000 græskar til fest og ballade omkring 31. oktober.

Se også 
 Spaghettisquash

Kilder/referencer

Eksterne henvisninger 

 Verdens største pumpkins

 
Bær
Metal Hammer

Metal Hammer, nogle gange stavet MetalHammer, er et månedligt heavy metal-magasin i Storbritannien, Irland, Tyskland, Australien, Finland, Spanien, Grækenland, Polen, Ungarn, Schweiz, Serbien og Montenegro udgivet af forskellige forlæggere. Bladene omhandler mainstream og mere usædvanlige bands i metal musikkens spektre.

Eksterne henvisninger 
Metal Hammer i Storbritanniens officielle side
Metal Hammer i Tysklands officielle side 

Tidsskrifter om musik
Tidsskrifter fra Storbritannien
Etableret i 1983
Naab

Naab er en flod i Bayern i Tyskland, og en af Donaus bifloder fra venstre. Den er omkring 165 km lang, inklusiv dens hovedkilde Waldnaab. 

Naab bliver dannet hvor Waldnaab og Haidenaab løber sammen ved Luhe-Wildenau, syd for Weiden in der Oberpfalz. Den løber hovedsageligt mod syd, gennem byerne Nabburg, Schwandorf og Burglengenfeld. Floden munder ud i Donau i  nærheden af  Regensburg.

Bifloder 

 Luhe
 Ehenbach
 Fensterbach
 Pfreimd
 Schwarzach
 Vils

Byer og landsbyer langs Naab 
 Tirschenreuth
 Neustadt an der Waldnaab
 Weiden in der Oberpfalz 
 Luhe-Wildenau
 Wernberg-Köblitz
 Nabburg
 Schwarzenfeld   
 Schwandorf
 Teublitz   
 Burglengenfeld  
 Kallmünz
 Duggendorf 
 Pielenhofen
 Penk
 Etterzhausen
 Pettendorf
 Windischeschenbach

Floder i Bayern
Donaus bifloder
Karsten Green

Karsten Green (født 1978 i Greve) er en dansk stand-up-komiker.

Han er kendt fra Comedy Tour 2007 og Comedy Fight Club på TV 2 Zulu, hvor han har deltaget i tre sæsoner. Senest har han været vært på UPS! Det er live, Tåber på eventyr og Zulus Store Datingshow.

Stand-Up 
I 2006 lavede han en mini-tour med Linda P og Torben Chris med den ironiske titel Os fra tv, hvor de med stor succes var rundt på landets klubber og uddannelsessteder. Siden har Karsten Green optrådt adskillige gange på Comedy Zoo, Kulcaféen og turnéen Os fra TV og medvirket i TV2 Zulus Comedy Fight Club i 2007. Han har også været med i Zulu Gumball, på TV2 Zulu, sammen med Mascha Vang og Pelle Hvenegaard i 2011.

Eksterne henvisninger 
 

Komikere fra Danmark
Standupkomikere fra Danmark
Superligaen 1994-95

Superligaen 1994-95 var den 5. sæson siden oprettelsen. Den blev administreret af DBU og fandt sted fra den 6. august 1994 til den 18. juni 1995.

Turneringen bestod af to runder. I første runde i efteråret 1994 rykkede de to lavest placerede hold ned i Kvalifikationsligaen, mens de øvrige otte hold fortsatte i Superligaen i foråret. Nedrykkerne fik henholdsvis 8 og 9 point med til Kvalifikationsligaen. De otte Superliga-hold fik nulstillet deres målscorer og halveret deres antal af points.

Ved afslutningen af første runde rykkede Ikast FS og Fremad Amager ned i Kvalifikationsligaen. Ikast FS endte dog der i den bedste halvdel og kunne dermed deltage i Superligaen 1995-96, dette var ikke tilfældet for Fremad Amager, der rykkede ned i 1. division. I Superligaens forårssæson endte AaB på førstepladsen og fik adgang til kvalifikationen til UEFA Champions League. Anden- og tredjepladsen kom i kvalifikation til UEFA Cuppen, mens fjerde-, femte- og sjettepladsen kvalificerede sig til UEFA Intertoto Cup.

Stillingen

Efteråret 1994

Foråret 1995

Topscorere

Eksterne henvisninger 
 Slutstillingerne 1994/95 fra danskfodbold.com – DBUs Officielle Statistikere

1994-95
Fodbold i 1994
Fodbold i 1995
Abd al-Qadir al-Husayni

Abd al-Qadir al-Husayni (også stavet Abd al-Qader al-Husseini) (1907- 8. april 1948) var en palæstinensisk nationalist og kriger, som i slutningen af 1933 grundlagde den hemmelige militære gruppe, kendt som Organisationen for hellig krig (Munazzamat al-Jihad al-Muqaddas). Husayni havde tre børn – Musa, Gazi den nu afdøde Faisal.

Baggrund og tidlig karriere 
Husayni blev født ind i den indflydelsesrige al-Husayni familie i Jerusalem, søn af Musa al-Husayni; han var også nevø af Amin al-Husayni. Han tog eksamen i Kemi fra Det Amerikanske Universitet i Kairo, og organiserede Kongressen af uddannede muslimer. Til at begynde med tog han ansættelse i bosættelsesafdelingen i administrationen for det britiske mandatområde, men flyttede siden til Hebron-området under Den Arabiske Revolte i Palæstina 1936-1939.

Noter 

Jerusalem
Personer fra Palæstina
Altmühl

Altmühl er en flod  i Bayern i Tyskland og en af Donaus bifloder fra venstre. Den er omkring 220 km lang. 

Altmühl har sit udspring nær byen Ansbach nordøst for Rothenburg ob der Tauber. Herfra løber floden mod sydøst som en lille flod og løber ud i Altmühlsee nord for Gunzenhausen. Efter Gunzenhausen tager floden et stort sving rundt Fränkische Alb, og går herfra ind i Altmühldalen Naturpark.

Altmühl løber blandt andet gennem byerne Treuchtlingen, Eichstätt og Beilngries. Efter Dietfurt er flodlejet rettet ud og er en del af Main-Donau-Kanalen, som forbinder floderne Main og Donau.

Altmühl munder ud i Donau i Kelheim.

Bifloder 
 Sulz
 Schwarzach
 Weiße Laber
 Wieseth

Byer ved floden 
 Leutershausen
 Neunstetten
 Herrieden
 Ornbau
 Gunzenhausen
 Treuchtlingen
 Pappenheim
 Solnhofen
 Dollnstein
 Eichstätt
 Walting
 Inching
 Kipfenberg
 Kinding
 Beilngries
 Dietfurt an der Altmühl
 Riedenburg
 Kelheim
 Muhr am See

Eksterne henvisninger 

 Naturpark Altmühltal

Floder i Bayern
Donaus bifloder
Torben Chris

Torben Chris Nielsen  (født 13. februar 1977 i Give) er en dansk standupkomiker, kendt fra DM i stand-up 2003, Comedy Fight Club på TV 2 Zulu og vært på Comedy Zoo.

Karriere 
I 2003 kvalificerede han sig til semifinalen i DM i stand-up med sit 12. show nogensinde. Året efter blev det til en 4. plads, og imens Torben Chris færdiggjorde sin læreruddannelse på Jelling Seminarium, legede han videre med stand-up. I 2005 gav han to shows på årets Jelling Musikfestival efter at have vundet en talentkonkurrence på Vejle Lokal Radio. I 2006 blev Torben Chris nummer 3 ved DM i stand-up og har siden optrådt adskillige gange på Comedy Zoo, Kulcaféen og på diverse klubber rundt om i landet. I 2006 lavede han en mini-tour med Linda P og Karsten Green med den ironiske titel Os fra tv. Derudover var han med på Telia Comedy Tour januar ´07 og TV2 Zulus Comedy Fight Club i efteråret 2007.

Han har medvirket i Comedy Aid i 2011 og 2012. Sammen med Thomas Hartmann lavede han showet Men's Room i 2011. Året efter fulgte Hartmann og Chris showet op med Men's Room 2. Senere kom Men's Room 3 i 2016.

Torben Chris og Thomas Hartmann er værter for Comedy Aid 2014.

Hans første one-man show var Jydelogik i 2015. Dette år medvirkede han også i TV3's realityprogram Jeg er en celebrity - få mig væk herfra!.

I december 2015 lagde Chris et billede af sig selv og sin 2-årige datter i karbad sammen på Facebook. Det affødte efterfølgende stor omtale i forskellige medier. Chris udtalte selv at "Børn og voksne må gerne være nøgne sammen. Hvis vi ikke kunne tåle at se hinanden nøgne, så ville vi føde/blive født med tøj på (...). Nøgenhed med dit barn er ikke ulækkert, men naturligt."

I 2016 var han været på det humoristiske program Giver Det Mening Ifølge Torben Chris, hvor han behandlede forskellige emner.

Sammen med Michael Schøt, Martin Nørgaard og Morten Wichmann lavede han showet Rage against the Mainstream i 2018. I september 2018 sendte DR programserien Torben Chris rydder op i... med temaer om ligestilling, porno, ældrebyrde, finanskrisen og bryllupper.
Sammen med komikerne Michael Schøt, Dan Andersen, Thomas Hartmann, Anders Fjelsted og Martin Bo Andersen købte han Comedy Zoo i København af bookingbureauet FBI i 2018.

I september 2019 lavede programmet Begravelse for Begyndere på DR, hvor han bl.a. lagde sig nøgen i en kiste. Dette fik en seer at klage over, at det ikke var etisk, men klagen fik ikke medhold. I 2019 turnerede han med one-man showet Torben Chris’ ABC.

I 2022 medvirkede han i Fuhlendorff og de skøre riddere, hvor han sammen med Mahamad Habane blev sendt på en mission af Christian Fuhlendorff, for at finde ud af, hvorfor indbyggerne i en fantasy middelalderby bliver syge.

Referencer

Eksterne henvisninger 
 

Komikere fra Danmark
Personer fra Give
Chukha

Chukha, tidligere Chhukha er et af de 20 dzongkhag (distrikter) i Bhutan. Chukha er Bhutans finansielle hovedstad, og Chukha har den største BNI af de 20 distrikter.

Chukha ligger med grænse til Indien, og distriktet handelsmæssige og administrative center Phuntsholing udgør Bhutans vigtigste grænseby umiddelbart nord for den indiske grænseby Jaigaon

Bhutan
Distrikter
Abens

Abens er er en lille flod i Oberbayern og Niederbayern i den tyskedelstat Bayern, og en af Donaus bifloder. Den har sit udspring nær landsbyen Abens i Freising og har en længde på 76 km. I den øvre del løber Abens forbi bakkelandskabet Hallertau. Den største biflod er Ilm, som oprindelig var en biflod til Donau, men som efter regulering blev en biflod til Abens i stedet. Abens løber gennem byerne Mainburg, Elsendorf, Siegenburg, Biburg, Abensberg og Bad Gögging. 

Floder i Bayern
Donaus bifloder
Stadtwerke Flensburg-Verkehrsbetriebe

Stadtwerke Flensburg-Verkehrsbetriebe drev sporvognsdriften i Flensborg fra den 6. juli 1907 til den blev nedlagt den 2. juni 1973.

Motorvogn nr. 33, nr. 36 og nr. 40 er bevaret på Sporvejsmuseet Skjoldenæsholm.

Se også
Flensborg Sporveje

Trafikselskaber i Tyskland
Virksomheder i Flensborg
Annika Sörenstam

Annika Sörenstam (født 9. oktober 1970) er en svensk professionel golfspiller, der regnes for en af historiens allerbedste kvindelige golfspillere. Hun har vundet 72 officielle LPGA-turneringer, heraf 10 majors, og hendes samlede indtjening er på 22 mill. USD, hvilket er 8 mill. mere end den næstmest vindende. 13. maj 2008 bekendtgjorde hun, at hun med udgangen af 2008 indstiller sin karriere.

Eksterne henvisninger 

  
 
 

Golfspillere fra Sverige
2G shopping

2G shopping er et shoppingcenter ved Glostrup Station.

Centeret blev officielt indviet den 6. marts 2008 af Glostrups borgmester Søren Enemark, men allerede i december 2007 åbnede de første butikker, thansen.dk, Zoodom og Skousen. I januar åbnede supermarkedet Lidl op og i marts begyndte alle de andre butikker at lukke op.

For at komme til Glostrup Station skal man først igennem centeret, når man kommer fra busserne, adgangsforholdet til stationen er meget dårlig, da der kun er adgang via en enkelt rulletrappe samt elevator.

De foreløbige butikker i 2G Shopping er:

thansen.dk, ZooDom, Skousen, Lidl, Sunset Boulevard, Louis Nielsen, Bianco Footwear, BriSu, Café Rey, Sven Michelsen Chokolader, Netto, MaxiZoo og G2 Frisør.

Derudover findes der en smykkeforretning og en tøjforretning.

2G shopping er et center fordelt på 2 plan. Alle butikker på plan 2 er nu lukket, og plan 2 bliver mest brugt som gennemgang mellem Glostrup Station og Netto / MaxiZoo som ligger ud til parkeringspladsen ved 2 plan.

Selskabet der ejede 2G Shopping i slut 2009, gik konkurs. 

Fitness World har overtaget lokalerne hvor Skousen, Zoodom og thansen.dk lå. MaxiZoo er flyttet til det nye omgivelser ved Hovedvejen 179-183.

I dag er der kun fire lejemål der er lejet ud til erhvervsdrivende, resten af centeret står tomt hen og har gjort det i mange år. 2G Shopping har aldrig opnået den succes som ejerne bag ønskede.

Referencer 

Indkøbscentre i København og omegn
Glostrup
Etableret i 2008
Hattedame

Hattedame var oprindeligt en ironisk ment betegnelse for kvinder, der deltog i velgørenhedsarbejde over for fattige og udstødte. Omkring år 1900 vågnede en social bevidsthed blandt kvinder i den voksende middelklasse. Deres nok så velmente engagement i praktisk socialt arbejde kunne tage sig komisk ud, når de under dets fysisk udfordrende udførelse beholdt deres omfangsrige og fantasifulde hovedbeklædning på som markering af deres erhvervede klassetilhørsforhold. Men først og fremmest var hattedame et nedsættende udtryk for kvinder der engagerede sig i politisk og socialt arbejde for kvinder og børn der levede under ringe kår

I moderne socialpolitisk debat anvendes begrebet som en kritisk betegnelse for mennesker, der agiterer for privat velgørenhed på bekostning af offentligt finansieret fordelingspolitik. Udtrykket har lejlighedsvist også været brugt om feminister og politikere, der vil forbyde prostitution ud fra den tanke, at prostituerede er ofre. Denne brug af ordet trækker ikke nødvendigvis på den i artiklen tidligere nævnte retorik, men har dog åbenlyse ligheder.

Kilder 

 hattedame — Ordbog — Den Danske Ordbog

Stereotyp
Idiomer
Velgørenhed
Sean McAslan

Sean McAslan (født 12. januar 1980) er en canadisk ishockeyspiller, der forud for sæsonen 08/09 skiftede til Rødovre Mighty Bulls i den bedste danske række.

Karriere

Tidlig karriere 
McAslan startede sin karriere i Calgary for Calgary Hitmen i Western Hockey League (WHL), hvor han spillede i fem sæsoner mellem 1996 og 2001. I 2001 flyttede han til ECHL, hvor han spillede for Columbus Cottonmouths med en kort afstikker til American Hockey League (AHL), hvor han spillede for Hamilton Bulldogs.

AHL og ECHL-karriere 
I 2003/04 og 04/05-sæsonerne spillede McAslan i AHL for Toronto Roadrunners og Edmonton Roadrunners. Derefter flyttede han til Long Beach Ice Dogs i ECHL, hvor han scorede 28 mål og lavede 28 assists for 56 point i alt, mens han spenderede 106 minutter i straffeboksen. Han havde igen en afstikker til AHL for Milwaukee Admirals, hvor han spillede to hele sæsoner og 14 playoff-kampe.

EIHL-karriere 
I 2006 underskrev McAslan en kontrakt med Nottingham Panthers fra EIHL-ligaen, hvor han lavede 44 mål og 22 assists. Han fandt også vej til ligaens sekundære all-star hold. Sæsonen 07/08 blev også spillet for Nottingham Panthers, og han blev gjort til kaptajn af træneren Mike Ellis under optakten til sæsonen i Frankrig, hvor holdet vandt Epinal-turneringen. Senere i sæsonen kunne McAslan løfte Elite League's Challenge Cup som vinder af ligaen foran ærkerivalerne, Sheffield Steelers.

Ishockeyspillere fra Canada
Superisliga-spillere fra Rødovre Mighty Bulls
Peter Arno

Peter Arno (8. januar 1904, New York – 22. februar 1968; født Curtis Arnoux Peters, Jr.) var en amerikansk illustrator og tegneserietegner. Han er særlig kendt for sine mange vittighedstegninger i det amerikanske, satiriske kultur- og trendmagasinet The New Yorker, hvor han arbejdede fra bladet blev oprettet i 1925 til han døde i 1968. Motivet i hans vittigheder var ofte det dekadente New York society.

Peter Arno er begravet på kirkegården Kensico Cemetery i Valhalla, New York.

Eksterne henvisninger 

 Tegninger af Peter Arno  
 Biografi 
 Peter Arno på The New Yorkers CartoonBank.com  

Tegneserietegnere fra USA
Kunstnere fra USA
Personer fra New York City
Hertz (biludlejning)

The Hertz Corporation (også benævnt Hertz Rent A Car eller som i Danmark blot Hertz) er et amerikansk biludlejningsfirma med hovedkvarter i Park Ridge, New Jersey.

Firmaet blev grundlagt i Chicago i 1918 af Walter L. Jacobs. I 1923 blev selskabet købt af John D. Hertz, der gav firmaet sit nuværende navn. Firmaet blev etableret i Danmark i 1959. Firmaet tilbyder i dag udlejning af personbiler og varevogne på korttidsleje eller leasing. Har også delebiler og udlejer også materiel og andet udstyr.

Hertz er verdens største biludlejningsfirma målt på volumen af almindelige personbiler, men er samlet set nr. 2 efter Enterprise rent-a-car. Firmaet har 5.100 afdelinger over hele verden.

Firmaet ejerkreds har siden stiftelsen været omskiftelig. Hertz har således været ejet af blandt andet General Motors, RCA og af United Airlines. Selskabet har endvidere været et børsnoteret selskab, men blev taget af børsen af Ford Motor Company i forbindelse med Fords overtagelse af samtlige aktier i selskabet i 1994. Ford afhændede dog selskabet igen i 2005 til en kapitalfond, der kort efter atter lod selskabt notere på New Yorks fondsbørs.

Eksterne henvisninger 

 Hertz' internationale hjemmeside

Transportvirksomheder fra USA
Etableret i 1918
Biludlejningsfirmaer
Reidar Aulie

Reidar Aulie (født 13. marts 1904, død 23. november 1977) var en norsk maler. I 1930'erne malede han socialistisk-inspirerede billeder. Han blev også kendt for sine malerier produceret under 2. verdenskrig, for hvilke han blev arresteret og sat i Grini fangelejr. Han illustrerede flere af Ingeborg Refling Hagens bøger. I 1950 malede han fresken "Arbeiderbevegelsens historie" på Oslo Rådhus. Fra 1958 var han professor, rektor fra 1965, ved Statens kunstakademi i Oslo.

Referencer 

Malere fra Norge
Hans Henriksen Bang

Hans Henriksen Bang (1560 i Middelfart – 1620) var en dansk præst. 

Han var født i Middelfart, hvor faderen, Henrik Bang, var borgmester. 1590 blev han student. 1591-93 nævnes han som rektor ved Odense Skole. 1593 blev han bakkalavr og rejste 1594 udenlands som hovmester for Otte Axelsen Brahe til Elved, med hvem han besøgte flere universiteter i Tyskland og Frankrig. Efter sin hjemkomst blev han 1600 udnævnt til sognepræst ved Helligåndskirken i København og må i forholdsvis kort tid have vundet et anset navn iblandt sine standsfæller; thi allerede 1609 valgte købstadspræsterne i Aalborg Stift ham til deres biskop. Christian 4. tog dog intet hensyn til valget, men satte Christen Hansen, en professor ved Københavns Universitet, på bispestolen. 

Under Kalmarkrigen digtede han "en liden Krigssang", som udkom 1611, ligesom der også tillægges ham flere salmer, og 1611-12 udgav han ligprædikener over Otte Axelsen Brahe, Steen Olufsen Rosensparre og Henrik Gøye til Skjørringe. I 1614 blev han valgt ind i den provsteret, som skulle dømme i præsten Oluf Jensen Kocks sag, men da han var en ven af denne, nedlagde Hans Poulsen Resen indsigelse imod hans valg, og han måtte derfor atter udtræde. I 1616 blev han udnævnt til præst i Besser og Onsbjerg og provst på Samsø, men døde allerede fire år efter. Hans hustru Margrethe, der var en datter af abbed Iver Bertelsen og Else Mule, overlevede ham i mange år i yderste fattigdom.

Kilder 

 
 Jørgen Carstens Bloch, Den fyenske Geistligheds Historie I, 2, 346 ff.

Præster fra Danmark
Personer fra Middelfart
Hans Henriksen
Danskere i 1500-tallet
Danskere i 1600-tallet
Skolefolk fra Danmark